ВЕЋУ ДЕПАРТМАНА ЗА СРБИСТИКУ

НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА У НИШУ

Предлог пројекта „Идентитети” по расписаном конкурсу Фонда за науку Републике Србије

**СРПСКИ КАО ЗАВИЧАЈНИ ЈЕЗИК У (ДОПУНСКИМ) ШКОЛАМА У ИНОСТРАНСТВУ**

**SERBIAN AS A HERITAGE LANGUAGE IN (SUPPLEMENTARY) SCHOOLS ABROAD**

**SHLSA**

Кратак опис пројекта

Пројекат је утемељен на проблему реализације наставе српског језика у дијаспори у оквиру српских допунских школа. Полазна хипотеза на којој је утемљено истраживање јесте да учење српског језика мора бити базирано на лингвокултуролошким концептима прилагођеним представницима дијаспоре који су се удаљили од матерњег језика и националне културе у новој страној средини. Сходно томе у фокусу пројектног истраживања биће истражене, елабориране и предложене нове методолошке поставке. Настава српског језика у српским допунским школама у дијаспори треба да се одвија по принципу српског као завичајног, а не по начелима српског као матерњег језика као што је то до сада. Методика рада у допунским школама мора бити обликована по методолошким принципима ове наставе. Наши наставици српског језика у допунским школама нису обучени за реализацију ове наставе. Неопходно им је помоћи у доквалификацији и едукацији у овом правцу чиме би стекли нове наставничке компетенције у циљу успешне реализације овог вида наставе. Учење српског језика у дијаспори мора бити базирано на завичајним лингвокултуролошким концептима по КЛИЛ методи. У циљу унапређења ове наставе важно је модификовати и обликовати нова наставна средства, пре свега школске граматике намењене учењу и усвајању српског језика као завичајног у допунским школама у иностранству. Стручност наставног кадра утемељити у методичкој монографији из ове области и додатном стручним активностима на овом пољу.

2. Пројекат има неколико конкретних исхода:

**Теоријско-методолошки**:

За потребе пројекта биће урађена теоријско-методолошка апаратура која се базира на: лингвокутуролошким концептима посебно одабраним за ове потребе и прилагођеној методологији и методици наставе у посебним условима.

Постоји изражена потреба за развијањем посебне апаратуре јер је реч о посебно одабраним лингвокултуролошким концептима преко којих ће представници дијаспоре (циљна група) учити историју, обичаје, обреде и језик истовремено.

Како је реч о ученицима који расту у другачијој културној средини потребно је прилагодити и методику наставе новим циљевима и нивоу предзнања полазника.

**Прагматични:**

- допунити постојећи уџбенички инвентар који је рађен по методичким принципима који одговарају посебним потребама учења језика у дијаспори (уџбеници за више нивоа учења; методика наставе за наставнике и професоре, уџбеник из лингвокутурологије за наставнике и професоре);

- омогућити онлајн употребу уџбеника наставницима и професорима српског језика;

- направити софтвер за интерактивне тестове за онлајн учење;

- организовати сваке године семинар за наставнике и професоре који желе да конкуришу за допунске школе у иностранству што организује Министарство просвете;

- направити сајт који би окупљао и информисао наставнике и професоре заинтересоване за рад са дијаспором (сајт би осим информација могао да садржи и виртуелне учионице са огледним часовима, блогове и интерактивне причаонице где би наставници могли да деле искуства и сл.).

Филозофски факултет у Нишу био би носилац пројекта, а били би ангажовани и представници следећих институција: Института за српски језик САНУ, Учитељски факултет Универзитета у Београду и Филолошко-уметнички факултет у Крагујевцу. Пројектни тим би чинили следећи чланови:

1. Марина Јањић, редовни професор на Филозофском факултету у Нишу, руководилац пројекта
2. Мирјана Илић, ванредни професор на Филозофском факултету у Нишу
3. Александра Лончар Раичевић, ванредни професор на Филозофском факултету у Нишу
4. Данијела Костадиновић, ванредни професор на Филозофском факултету у Нишу
5. Александар Новаковић, доцент на Филозофском факултету у Нишу
6. Нина Судимац, доцент на Филозофском факултету у Нишу

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Бојана Милосављевић, Учитељски факултет у Београду
2. Исидора Јакшић Перовић, истраживач на Филолошко-уметничком факултету у Крагујевцу
3. Драгана Цвијовић, Институт за српски језик САНУ

|  |  |
| --- | --- |
| У Нишу, 14. априла 2022. године |  |
|  |  |
|  |  |